السلام عليكم ورحمة الله وبركاته. آآ اعزائي المشاهدين ان شاء الله هبدأ معكم سلسلة جديدة عن برنامج اسمه برنامج زكاتي. البرنامج ده هنتكلم فيه عن مقدمة عن الزكاة وهنتكلم فيه عن آآ زكاة الافراد وهنتكلم فيه عن زكاة الشركات وهنتكلم جوة زكاة الشركات عن الاصول واجبة الزكاة وهنتكلم عن
ازاي الفقهاء بيستخدموا الالفاظ بتاعتها وازاي المحاسبين بيستخدموا الالفاظ بتاعة الزكاة وهنتكلم عن علم اسمه علم محاسبة زكاة الشركات وايه نشأته وازاي جه منين وهنتكلم عن المعايير الشرعية والمعايير المحاسبية الخاصة بزكاة الشركات والقوانين بتاعة الدول اللي بتتكلم عن الزكاة وايه هي القوانين اللي موجودة
بالفعل النهاردة بتعمل حساب للزكاة بشكل احترافي. وايه هي نقاط القوة بتاعة كل قانون منها؟ وايه نقاط الضعف في كل قانون؟ واللي احنا نتمناه ونأمله في المحاسبة الشركات. وقبل ما اتكلم معكم عن آآ زكاة الشركات. عايز اوضح نقطة مهمة جدا في فضل الزكاة وايه قصة الزكاة. معروف طبعا ان الزكاة في
اللغة المقصود بها الطهارة والمقصود بها النماء. انما الزكاة في الشرع مقصود بها ان هي اموال مخصوصة لفئة مخصوصة ومصارف مخصوصة زي ما كل الناس عارفة فضل الزكاة وتعريف الزكاة. لكن في نقطة معينة تانية في موضوع الزكاة بيسموها مقاصد الزكاة. وايه الفكرة من الزكاة؟ وان ازاي النبي صلى الله عليه وسلم كان لما بييجي يوزع الزكاة كان
الزكاة حتى يغني. يعني ايه حتى يغني؟ يعني مش يدي الفقير مية جنيه ومية جنيه ومية جنيه ومية جنيه يبقى معك الف جنيه فوزعتهم على عشرة فما استفادوش العشرة. انما الزكاة
لها حكمة ولها غاية ولها رسالة. الموضوع آآ بتاع الزكاة اقتصاد دولة نوع من انواع الاركان او ركن اصيل من اركان الاقتصاد الاسلامي وركن ناقصين من اركان الاسلام. دايما كلنا بنسمع عن قصة سيدنا عمر بن عبدالعزيز انه كان بيدور على الفقراء عشان يديهم زكاة. وانه كان بيدور على الناس اللي عليها ديون
عشان يديها زكاة وكان عايز يزوج الشباب من بيت المال وكان بيقضي الدين عن اليهود والنصارى من بيت المال ويتبقى مال لدرجة ان هو قال للعمال بتوعه هاتوا الاموال بتاعة الزكاة حب ثم انصروه على رؤوس الجبال حتى لا يقال مر ببلاد المسلمين طير وهو جائع. يعني معنى زلك ان سيدنا عمر ابن عبدالعزيز اكل
واكل الدواب اللي كانت موجودة جوة البلد. شف قمة الرخاء اللي كانت موجودة فيه الخلافة الاسلامية في عهد سيدنا عمر بن عبدالعزيز. انه اعتمد على ركن اصيل من اركان الاقتصاد وركن اصيل من اركان الاسلام. وهو ركن الزكاة. وبناء عليه احنا هنتكلم في الزكاة بشكل تفصيلي شوية. ممكن يكون بشكل جديد
ممكن نتكلم في اسماء وفي الفاظ جديدة ممكن تكون غريبة على بعض المشاهدين شوية زي ما هتكلم عن الاعتمادات المستندية وزكاتها هتكلم عن خطابات الضمان عن النقدية بانواعها ازاي تزكي الحساب الجاري وازاي تزكي الودائع وحسابات التوفير اللي موجودة في البنوك خطابات الضمان هنزكيها ازاي ازاي نشوف الالتزامات
الخصم الالتزامات طويلة الاجل. ازاي نزكي العقارات؟ ازاي نزكي الاوراق المالية الاسهم والسندات وزون خزانة؟ مواضيع كتيرة ان شاء الله هنفتحها معكم وهنتكلم فيها بالتفصيل ونشوف التعريف المحاسبي بتاعها ونشوف التعريف الشرعي. فتابعونا في الحلقات اللي جاية وان شاء الله تعجبكم والسلام عليكم ورحمة الله وبركاته